Diari Oficial de la Generalitat Valenciana


Sumari del DOGV 8396, del 03-10-2018 (2018/8998)

RESOLUCIÓ de 21 de setembre de 2018, de la Presidència de la Generalitat, per la qual es rehabilita la bandera històrica d'ús immemorial del municipi d'Orihuela.
-----------------------------------------------------------------------------------------------------------------------------------------------------------------

### Dades del document

Número de DOGV
:   8396

Data del DOGV
:   03-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8998


Data del document
:   21-09-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Orihuela
    * municipi
    * bandera
    * administració local

RESOLUCIÓ de 21 de setembre de 2018, de la Presidència de la Generalitat, per la qual es rehabilita la bandera històrica d'ús immemorial del municipi d'Orihuela. [2018/8998]  
El municipi d'Orihuela (Alacant), mitjançant acord plenari de 28 de desembre de 2017, ha estimat convenient aprovar la rehabilitació de la bandera històrica d'ús immemorial del municipi, perquè el represente i simbolitze, de conformitat amb la memòria o estudi tècnic realitzat pel cronista oficial de la ciutat d'Orihuela i l'arqueòleg municipal.  
  
El Consell Tècnic d'Heràldica i Vexil·lologia, en la sessió de data 31 de maig de 2018, ha emés dictamen favorable a la proposta de la rehabilitació de la bandera històrica d'ús immemorial del municipi, i ha considerat correcta la seua representació gràfica.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i en els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
Per aquests motius, i fent ús de les atribucions conferides per la legislació vigent, resolc:  
Rehabilitar la bandera històrica d'ús immemorial del municipi d'Orihuela (Alacant), que queda descrita de la forma següent:  
«Bandera abocellada i vorejada de flocs d'or. A l'anvers, de roig carmesí, escut reial de la dinastia Borbó, timbrat de corona reial tancada, vorejat del collar de l'ordre de l'Esperit Sant i del Toisó d'Or i emmarcat d'una garlanda floral daurada estilitzada, flanquejat per sengles escuts ovalats sobre cartel·les daurades amb les armes de la ciutat (de sinople o verd, l'oriol d'or nimbat i posat sobre una branca del mateix metall, amb una bordura carregada amb la llegenda ?Herodii domus dux eorum est?), amb una cartel·la daurada a sota amb la llegenda 1594 i amb el camp sembrat de flors estilitzades d'or. Al revers, de roig, la imatge de les santes Justa i Rufina vorejades d'una garlanda floral daurada i estilitzada, flanquejades per sengles escuts ovalats sobre cartel·les daurades amb les armes de la ciutat (de sinople o verd, l'oriol d'or nimbat i posat sobre una branca del mateix metall amb una bordura carregada amb la llegenda «Herodii domus dux eorum est»), amb una cartel·la daurada al peu amb les armes del Regne de València en camper ovalat, timbrades de corona oberta i amb el camp sembrat de flors estilitzades d'or, el tot en disposició semblant a la de l'anvers. Sota les armes reials, altra cartel·la amb la inscripció ?Restaurado año 1957?.»  
  
Contra aquesta resolució, les persones interessades podran interposar directament el recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
En el cas que la persona interessada siga una administració pública, no és possible interposar recurs en via administrativa, sense perjuí de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos comptats des de l'endemà de la notificació, o publicació, si és el cas, en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 21 de setembre de 2018.- El president, p. d. (R 12.02.2018, del president de la Generalitat, DOGV 17.02.2016), el secretari autonòmic de Presidència: Andreu Ferrer Bautista.